
Grozījumi Ministru kabineta 2006. gada 5. decembra noteikumos Nr. 984 "Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību"
Izdoti saskaņā ar Bāriņtiesu likuma 10.panta ceturto daļu
· Izdarīt Ministru kabineta 2006. gada 5. decembra noteikumos Nr. 984 "Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību" (Latvijas Vēstnesis, 2006, 195. nr.; 2009, 103. nr.; 2010, 34., 37. nr.) šādus grozījumus:
· 1. Izteikt 3. punktu šādā redakcijā:
· "3. Mācību programmas paraugu izstrādā Bērnu aizsardzības centrs un pēc saskaņošanas ar Labklājības ministriju un Tieslietu ministriju apstiprina Bērnu aizsardzības centra vadītājs."
· 2. Izteikt 8. punktu šādā redakcijā:
· "8. Izglītības iestāde mācību programmu un pasniedzēju sarakstu saskaņo ar Bērnu aizsardzības centru."
· 3. Izteikt 9. punktu šādā redakcijā:
· "9. Bāriņtiesas darbinieks mācību pro­grammu apgūst sešu mēnešu laikā pēc darba tiesisko attiecību nodibināšanas, neieskaitot pārbaudes laiku."
· 4. Izteikt 13. punktu šādā redakcijā:
· "13. Bāriņtiesas darbinieks ik pēc diviem gadiem pilnveido zināšanas, secīgi apgūstot vienu profesionālās kompetences pilnveides mācību programmas moduli, kura apjoms ir astoņas akadēmiskās stundas."
· 5. Izteikt 14. punktu šādā redakcijā:
· "14. Šo noteikumu 13.punktā minēto mācību programmas paraugu izstrādā Bērnu aizsardzības centrs un pēc saskaņošanas ar Labklājības ministriju un Tieslietu ministriju apstiprina Bērnu aizsardzības centra vadītājs."
· 6. Izteikt 17.1 punktu šādā redakcijā:
· "17.1 Šo noteikumu 3. un 14.punktā minētie mācību programmu paraugi ir spēkā līdz Bērnu aizsardzības centra vadītājs apstiprina jaunus mācību programmu paraugus."
· 7. Izteikt 17.2 punktu šādā redakcijā:
· "17.2 Izglītības iestādēm ir tiesības turpināt mācību programmu īstenošanu, līdz Bērnu aizsardzības centra vadītājs ir apstiprinājis jaunus mācību programmu paraugus, ja attiecīgās mācību programmas un pasniedzēju saraksts ir saskaņots ar Bērnu aizsardzības centru."
· 8. Izteikt 19. punktu šādā redakcijā:
· "19. Šo noteikumu 13.punkts stājas spēkā 2024.gada 1.martā."

